b'\n_START_ARTICLE_\nJ\xc3\xb3han \xc3\xa1 Pl\xc3\xb3gv Hansen\n_START_SECTION_\nKarriere\n_START_PARAGRAPH_\nHansen startede sin h\xc3\xa5ndboldkarriere i den f\xc3\xa6r\xc3\xb8ske h\xc3\xa5ndboldklub Kyndil fra Thorshavn, hvor han begyndte som 4-\xc3\xa5rig. Samtidig spillede han ogs\xc3\xa5 fodbold og kom p\xc3\xa5 F\xc3\xa6r\xc3\xb8ernes U17 landshold i fodbold. Men det var h\xc3\xa5ndbolden, han valgte at satse p\xc3\xa5. Han fik plads hos SHEA - Skanderborg H\xc3\xa5ndbold Elite Akademi, og flyttede derfor til Danmark kort tid efter, at han var fyldt 16 \xc3\xa5r. _NEWLINE_I 2012 spillede han for F\xc3\xa6r\xc3\xb8ernes h\xc3\xa5ndboldlandshold i IHF/EHF Challenge Trophy, som er en h\xc3\xa5ndboldturnering for mindre h\xc3\xa5ndboldnationer. Efter F\xc3\xa6r\xc3\xb8ernes kamp mod Moldova blev Hansen valgt til kampens bedste spiller._NEWLINE_Som 16-\xc3\xa5rig flyttede han til Danmark for at spille h\xc3\xa5ndbold for Skanderborg. I april 2013 fik han forl\xc3\xa6nget sin kontrakt med Skanderborg H\xc3\xa5ndbold med tre \xc3\xa5r.Johan valgte at skifte h\xc3\xa5ndboldnationalitet fra f\xc3\xa6r\xc3\xb8sk til dansk i 2013. Det medf\xc3\xb8rte, at han fik karant\xc3\xa6ne fra at spille landskampe i to \xc3\xa5r, hvor han hverken m\xc3\xa5tte spille for F\xc3\xa6r\xc3\xb8erne eller Danmark. Den danske landsholdtr\xc3\xa6ner Ulrik Wilbek sendte i 2013 en anmodning til F\xc3\xa6r\xc3\xb8ernes H\xc3\xa5ndboldforbund, hvor han anmodede om, at Johan Hansen fik lov til at skifte nationalitet indenfor h\xc3\xa5ndbold. Wilbek sagde, at Hansen var den bedste h\xc3\xb8jrefl\xc3\xb8j i Danmark fra \xc3\xa5rgangen 1994/95. Hansen sagde til Kringvarap F\xc3\xb8roya i september 2013, at Danmark var en af verdens bedste h\xc3\xa5ndboldnationer, og Danmarks U19 h\xc3\xa5ndboldlandshold var verdensmestre, og desuden deltog F\xc3\xa6r\xc3\xb8ernes h\xc3\xa5ndboldlandshold ikke i hverken EM eller VM kvalifikationer, derfor \xc3\xb8nskede han at skifte h\xc3\xa5ndboldnationalitet til dansk. BT skrev en artikel om J\xc3\xb3han Hansen i forbindelse med at han skiftede h\xc3\xa5ndboldnationalitet, BT skrev bl.a.:_NEWLINE_"Han har et fysisk helt unikt talent og en springkraft, jeg ikke har set magen. Han leder tankerne hen p\xc3\xa5 Luc Abalo (fransk landsholdsstjerne) i springstyrke og teknik, og det ser man ikke s\xc3\xa5 tit p\xc3\xa5 disse kanter, siger Skanderborg H\xc3\xa5ndbolds sportschef Jesper Koch til klubbens hjemmeside."_NEWLINE_Hansen fik sin debut for Danmarks U21 h\xc3\xa5ndboldlandshold den 5. januar 2015, som var en landskamp mod Sverige, som Danmark vandt._NEWLINE_I juli/august 2015 spillede Hansen for Danmarks U21 landshold i VM i h\xc3\xa5ndbold i Brasilien. Danmark kom i finalen, men tabte 26-24 mod Frankrig. Danmark vandt derved s\xc3\xb8lv ved VM for U21 landshold._NEWLINE_Fra september 2016 spiller han med Bjerringbro-Silkeborg i gruppespillet i EHF Champions League 2016-17, hvor han har v\xc3\xa6ret topscorer et par gange.'